open-index/open-wikipedia-markdown huggingface dataset:
Inger Jacobsen

**Inger Johanne Jacobsen** (1923–1996) var en norsk sangartist og skuespiller. 

## Familie
Hun giftet seg i 1950 med buktaleren Jackie Hein Bülow Jantzen (født 8. januar 1923 i Odense, død 1. oktober 1959 i Lørenskog), som brukte scenenavnet Jackie Bülow. De var begge engasjert av Jens Book Jensen på flere av hans oppsetninger på Chat Noir og turneer i Norge og utlandet i 1950-årene.

## Artistkarriere

Jacobsen utgav sin første plate allerede i 1941. Det var «Du er alltid i mine tanker»/«To små hjerter» med Kristian Haugers Danseorkester på Telefunken. De var hentet fra filmen *[[Den forsvundne pølsemaker]]*. Etter andre verdenskrig ble hun en svært populær sanger. Hun var på  Musica (1946&ndash;1953) og Columbia (1954&ndash;1970) og var lett gjenkjennelig med sin myke, dype altstemme. Som skuespiller og artist opptrådte hun både i revyer, tv, radio og teatre helt fram til 1990-åra, fra 1976 som ansatt ved Riksteatret. Inger Jacobsen deltok i den norske Melodi Grand Prix-finalen fire ganger. Hennes største slager, singelen «Frøken Johansen og jeg» fra 1959, solgte i over  eksemplarer. Innspillingen var ment som en parodi på tidens mange skillingsvise-lignende slagere og måten de ble sunget på.

### Deltakelse i Melodi Grand Prix

### Diskografi
* *[[Djupt in i skogen]]* (1958)
* *[[Vi seiler mot lykken]]* (1958)
* *[[Letters From Norway]]* (1963) med Jens Book-Jenssen
* *[[Inger Jacobsens beste]]* (1966)
* *[[Refrenget 1]]* (1967) med Thore Skogmann
* *[[Refrenget nr. 2]]* (1968) med Thore Skogmann
* *[[Refrenget nr. 3]]* (1970) med Thore Skogmann
* *[[Refrenget nr. 4]]* (1971) med Thore Skogmann
* *[[Vi er dus med hele landet]]* (1973) med Jens Book-Jenssen
* *[[Einar Schankes gledeshus]]* (1974)
* *[[Julerefrenget]]* (1977) med Thore Skogmann
* *[[Jeg har mitt hjerte i Oslo]]* (1979)
* *[[Ja, vi husker]]* (1993)
* *[[Diamanter (Inger Jacobsen-album)|Diamanter]]* (2006)
* *[[Refrenget - 41 sangfavoritter]]* (2007) med Thore Skogmann
* *[[Presang til mor]]* (2007)

### Filmografi
* 1994: *[[Mot i brøstet]]* (En norsk situasjonskomedie som gikk på TV 2 fra 1993 til 1997) Inger deltok i episode 12 "Bare rot",sesong 4(1994) i rollen som vaskedamen Agnes. Hun var også med i ep. 13, sesong 6 "Med armen i bind" som Fru Bue, på venterommet til legevakten
* 1994: *[[I de beste familier]]* Ruth
* 1975: *[[Skraphandlerne]]* Tante Liv
* 1975: *[[Einar Schankes gledeshus]]*
* 1966: *[[Kontorsjef Tangen]]* Fru Tangen
* 1957: *[[Smuglere i smoking]]* (stemme) Sanger
* 1941: *[[Den forsvundne pølsemaker]]* (stemme) Radiosanger

## Referanser


## Eksterne lenker
* 
* 
* 
* Biografi i ''Norsk pop- og rockleksikon'' fra 2005
* Diskografi (utvalg)
* Diskografi 78-rpm (utvalg)
Oikos Oslo

**Oikos Oslo** er en studentorganisasjon ved Handelshøyskolen BI som jobber for å motivere og engasjere studenter og næringsliv til å rette et aktivt fokus mot bærekraftig økonomisk vekst og ledelse.

Oikos Oslo er underlagt Studentforeningen SBIO.

## Eksterne lenker
* Hjemmeside
* Oikos International
Polar

**Polar** har flere betydninger:

*som gjelder, hører til, er særmerkt for polene eller polstrøkene
*Polar Music (svensk plateselskap)
*Polar (satellitt)
*Polar (Wisconsin)
*Polar (merkevare)
*Polar Interesseorganisasjon
*Polarkoordinatsystem

## Se også
*Polaritet
Carnsore Point

**Carnsore Point** eller **Carn tSóir** (irsk) er et nes helt sørøst på øya Irland, i grevskapet Wexford i Irland.

Carnsore Point er først og fremst kjent for at bygging av et atomkraftverk var planlagt der på 1970-tallet. Planene vakte stor motstand blant miljøvernere, og flere protestaksjoner ble iverksatt. Blant annet fikk to store konserter, «Get To The Point» i 1978 og «Back To The Point» i 1979, stor oppmerksomhet, og bidrog til å sette spørsmålet om atomkraftverk på dagsordenen i Irland.

Irlands første vindkraftverk ble plassert ved Carnsore Point. Det åpnet i 2002 og består av 14 Vestas 850kW turbiner med en kapasitet på like under tolv megawatt.

## Eksterne lenker
* Nuclear Energy (An Bord Fuinnimh Núicléigh) Act, 1971 (engelsk)
* Carnsore: Why Ireland never got nuclear power (engelsk)
* Minister Opens Carnsore Windfarm (engelsk)
* Making the Point: remembering the first festival weekend (engelsk)
Kalam

**Kalam** (arabisk: **کلام** ) betegner en dogmatisk teologisk tradisjon i Islam. Utøverne benytter resonnementer og dialektiske argumenter i religionsutøvelsen. Selve ordet *Kalam* betyr *tale* eller *ord*. En muslimsk teolog som er utdannet innen Kalam omtales som en *mutakallim* (pl. *mutakallimiin*).

Muslimsk teologi tar utgangspunkt i Koranen og profet-tradisjonen. Teologene beskjeftiger seg med Gudsbilde,  teodicé, eskatologi, menneskesyn, apofatisk teologi, fri vilje innenfor en ramme av sammenlignende religionsvitenskap. 

Gudsbilde-spørsmålene omfatter både Allahs vesen og egenskaper og spørsmålet om forholdet mellom skaperen og det skapte.

Eskatologi betegnet læren om de siste tider, om døden, om dommedag og om *tilværelsen i [[Paradis]]*, etter døden/dommedag. 

Apofatisk teologi er en gren som, i erkjennelse av at Gud ikke kan beskrives, søker å gi en *negativ framstilling*, det vil si av hva og hvordan Gud ikke er.

## Sunni
Sunnimuslimene har seks trosartikler: 
#Tawhid – Guds énhet
# englene
#de hellige skriftene
#  Profetene – Guds sendebud
# Qiyâmah – læren de siste tider
# Qadr – Guds "forsyn", eller dom og utvelgelse.

## Sjia
Sjiamuslimene har fem trosartikler (*Usūl al-Dīn*): 
#Tawhid – Guds énhet
#Adalah – Guds rettfedighet
#Nubuwwah – profetenes ufeilbarlighet
#Imāmah – Imanatet og 
#Qiyâmah – læren de siste tider. 

## Eksterne lenker
* Philosophy of Kalam &mdash; textbook av Harry Wolfson
* Living Islam
* The Kalam
Ingibjörg Sólrún Gísladóttir

**Ingibjörg Sólrún Gísladóttir** (født 31. desember 1954 i Reykjavík, Island) er en islandsk politiker. Hun var leder av det sosialdemokratiske partiet Samfylkingin mellom 2005 og 2009, og islandsk utenriksminister fra 2007 til 2009.

Ingibjörg startet sin politiske karriere i Samtök um kvennalista (Kvinnelista), som hun representerte i Reykjavík bystyre fra 1982 til 1988, samt i Alltinget fra 1991 til 1994.

Hun ble ordfører i Reykjavík i 1994 da Sjálfstæðisflokkurinn *(Selvstendighetspartiet)* mistet majoriteten partiet hadde hatt i bystyret i 12 år, til en koalisjon som bestod av alle de andre politiske partiene som hadde samlet seg bak Reykjavíkurlistinn (*Reykjavíklista*). Hun var ordfører fram til 2003, og gikk av etter krav fra Framsóknarflokkurinn *(Fremskrittspartiet)* og Vinstri hreyfingin – grænt framboð *(Venstrebevegelsen – de grønne)* som mislikte at hun samtidig representerte Samfylkingin *(Sosialdemokratene)* i Alltinget, der hun ble innvalgt i 2003.

Hun ble valgt som leder i Samfylkingin etter hard konkurranse med tidligere partileder Össur Skarphéðinsson. I 2009 avslo hun et tilbud om å bli landets statsminister, og ble avløst av Jóhanna Sigurðardóttir som ble landets første kvinnelige statsministerster.

## Referanser


## Eksterne lenker
* Alþingi biografi
Hepatitt C-virus

**Hepatitt C-virus** (HCV) er et RNA-virus i gruppen hepatittvirus som ved infeksjon fører til hepatitt (leverbetennelse). Svært mange med infeksjonen er asymptomatiske, men en liten andel er svært alvorlige og fører til utstrakt leverskade og leversvikt eller leverkreft.

## Overføring
HCV overføres med blod og andre serum-avledede kroppsvæsker. Vanligste smittemåte i Vest-Europa er sprøytemisbruk. Omtrent 80 % av dem som smittes blir kroniske bærere av viruset. Før man ble kjent med problematikken var spredning på sykehus (nosokomial spredning) en viktig faktor.

## Vaksinering
Det finnes vaksine mot hepatitt C, som leger uten grenser bruker og hjelper andre med.

## Behandling
Kronisk Hepatitt C behandles i dag med pegylert interferon kombinert med Ribavirin. Avhengig av hvilken undertype Hepatitt C virus du har, og hvordan du svarer på behandlingen, vil du måtte behandles i 24 eller 48 uker. Er du infisert med genotype 1, har du litt over 50 % sjanse for å bli kvitt viruset med 48 ukers behandling. Med genotype 1 må du også ta leverbiopsi før oppstart av behandling er mulig. Er du smittet med genotype 2 eller 3, har du over 80 % sjanse for å bli kvitt viruset med 24 ukers behandling. 

Oppdatering: Mot slutten av 2011 ble det lansert nye medisiner for genotype 1, som øker muligheten til å bli frisk til 75–80 %. Ved genotype 1 må man bruke både Ribavirin, Ribitol og de nye medisinene(Sovaldi) samtidig, for å øke sjansen til å bli 100 % frisk. I tillegg må man bruke mye vitamin D-tilskudd. Behandlingstiden er nå lik genotype 1 og 2 ved bruk av medisinen Sovaldi. Sjansen for å bli frisk er dermed like for alle genotyper, men det er fortsatt slik at genotype 1 er den alvorligste av de 3, også når det gjelder mulige bivirkninger under behandlingen. Tidligere var de nye medisinene så dyre at kun noen få fikk behandling med Sovaldi i Norge, men fra begynnelsen av 2018, får alle som har genotype 1 tilbud om behandling. 

Nå er behandlingen fri for interferon og det skjedde i 2017 da Vestre Viken tilbød interferon fri behandlingen for alle med hepatitt C men prisen lå på 1.4 mill men har sunket til rundt  norske kroner  pr idag og de fleste blir friske 
## Referanser
Reykjavíkurlistinn

**Reykjavíkurlistinn** (*Reykjavíklista*) eller *R-lista*, var en fellesliste i Reykjavík på Island, som inkluderte alle politiske partier på Island, med unntak av Sjálfstæðisflokkurinn (*Selvstendighetspartiet*). Lista fikk flertall i Reykjavík bystyre i tre påfølgende valg 1994, 1998 og 2002, og hadde ordføreren like lenge, inntil lista ble lagt ned høsten 2005. Opprinnelig stod partiene de fire partiene Alþýðuflokkurinn, Alþýðubandalagið, Framsóknarflokkurinn og Samtök um kvennalista bak lista, sammen med Vinstrihreyfingin – grænt framboð.

Ingibjörg Sólrún Gísladóttir var listas kandidat til borgermestervervet i 1994 og valgseieren var en stor sensasjon. Splittelsen blant partiene i sentrum og på venstresiden hadde sikret Sjálfstæðisflokkurinn flertall i bystyret i 61 av de siste 65 årene, unntaket var 1978–1982, da venstresiden fikk flertall, men uten å klare å samle seg om en felles borgermesterkandidat. En nøytral kompromisskandidat ble Egill Skúli Ingibergsson.

I 1994 gikk sentrum-venstrepartiene sammen om en felles ordførerkandidat, og der var Gísladóttirs egne politiske evner som bidro til at hun ble gjenvalgt to ganger. Sammenslåingen av fire sentrum-venstrepartier til det nye partiet Samfylkingin i år 2000 var godt forberedt i det politiske samarbeidet i Reykjavík. Det gikk da også nedover for lista da hun valgte å stille opp i alltingsvalget 2003. Samfylkingin gjorde det da også svært skarpt alene i Reykjavík noe som bidro til at Gísladóttir ble valgt til leder av Samfylkingin med tanke på alltingsvalget 2007. Hennes etterfølger Þórólfur Árnason måtte gå etter å ha medvirket til ulovlige prisavtaler da han var direktør i et oljeselskap, mens listas tredje borgermester Steinunn Valdís Óskarsdóttir aldri klarte å bli en samlende politisk figur.

Ettersom Samfylkingin vokste krevde partiet stadig flere av plassene til Reykjavíkarlistinn, noe koalisjonspartnerne, og særlig Vinstrihreyfingin – grænt framboð hadde problemer med å aksepete. Etter en intern drakamp der også Framsóknarflokkurinn var med, valgte Vinstrihreyfingin – grænt framboð å droppe samarbeidet, og lista ble i realiteten lagt ned, med det resultat at partiene stilte hver for seg. Ved lokalvalget i Reykjavík i 2006 var Sjálfstæðisflokkurinn tilbake som byens største parti.
Dundalkbukten

**Dundalkbukten** (irsk: *Cuan Dhún Dealgan*) er den største bukten mot Irskesjøen på østkysten av øya Irland. Dundalkbukten ligger sør for Cooleyhalvøya i grevskapet Louth, nord på Irlands østkyst. Byen Dundalk ligger innerst i bukten.

Bukten er en stor (33 km2), eksponert elvemunning hvor den indre delen av bukten er grunn, preget av sand og litoral (ved at havbunnen periodevis blir blottlagt grunnet tidevannet), selv om den skråner inn i et dypere område 2 km fra overgangens vanngrense. Den er hovedsakelig påvirket av havet, selv om flere elver renner inn i bukten fra vest. I det nordvestlige hjørnet av bukten skjærer Castletownelven gjennom tidevannssonen og den mindre elven Fane renner inn i det sørøstlige hjørnet. Mens bredden av bukten i stor grad består av mudderflater, er det et betydelig område med saltsumper på den vestlige bredden. Nedslagsfeltet rundt bukta er av blandet landbruk og urban arealbruk.

## Vernet område

Dundalkbukten er et spesielt viktig verneområde (SAC). Dens viktige habitater er tidevannssanden og mudderflater og de omfattende saltsumpene. Området med sand, grus og mudder eksponert ved lavvann utgjør over 4 000 hektar. Disse er rike på flerbørstemarker, muslinger og krepsdyr som er hovednæringen for de titusenvis av vadefugler, måker og vannfugler som lever her. Så mange som 20 000 fugler spiser regelmessig her, og stedet er av nasjonal og internasjonal betydning for fuglebestander, og har blitt utpekt som et Ramsar-område.

Saltsumpene kjennetegnes av planter som portulakkmelde og marskgrass, med saltgress, skjørbuksurt, og strandkjempe. På sjøkanten er det mye salturter. Det er også bredder mot havet med småstein og områder med grus på stranden ved fjære, med tangmelde, strandbalderbrå, strandbete, strandreddik, vill gulrot, strandtorn, og strandarve, foruten noe gul hornvalmue og strandrug.

## Elver

En del elver renner ut i Dundalkbukten:
* Flere små fra Cooleyhalvøya
* Flurryelven (også kalt for River Ballymascanlan)
* Castletownelven (også kalt for Creggan River) - 45&nbsp;km
** Bielv: Cully Water River (Falmore River, Dungooley River) - 23.3&nbsp;km
** Bielv: Kilcurryelven (også kjent som Forkhill River) - 18.5&nbsp;km
* Rampartelven, flyter gjennom sentrale Dundalk å gå sammen med indre Dundalk Bay
* River Fane; 61.56 km
* River Glyde; 55,9 km 
** Bielv: River Dee; 60.4 km

## Referanser


## Eksterne lenker
Østnordiske språk

**Østnordiske språk** er de språkene som har utvikla seg fra **urnordiske**, som rundt vikingtiden skilte seg fra de vestnordiske språkene. Til de østnordiske språkene regnes dansk og svensk. Noen ganger regnes også gutnisk som et østnordisk språk, men det regnes vanligvis som en egen gren av nordiske språk, på lik linje med vest- og østnordiske språk.

Østnordiske språk skiller seg fra vestnordiske språk blant annet gjennom følgende:
#færre diftonger har blitt bevart enn i de vestnordiske språkene: blant annet heter det *sten* i stedet for *stein*, *öga* i stedet for *auga*, *rök* istedenfor *røyk*, *ö* istedenfor *øy* osv.
#i de vestnordiske språkene assimileres *n* foran *k* og *t* og *m* assimileres foran *p*. Noen eksempler: I islandsk og i visse norske dialekter finnes ordet *ekkja*. Det tilsvarer i dansk *enke* og i svensk *änka*. Ordet *bratt* i islandsk og i norsk tilsvarer i svensk og i dansk *brant*. Islandsk *sveppur* og norsk *sopp* tilsvarer i dansk og svensk *svamp*. Altså skjer ikke den nevnte assimileringen i de østnordiske språkene.

## Referanser


## Litteratur
* Ragnvald Iversen, *Norrøn Grammatikk*, Aschehoug & Co., Oslo 1961.
* Sven B.F. Jansson, *Isländsk-svensk ordbok, Íslenzk-Sænsk Orðabók*, Rabén & Sjögren Bokförlag, Kungälv 1989.
Storseglbevarer

**Storseglbevarer** (engelsk **Lord Keeper of the Great Seal**) var et engelsk og senere britisk embete, med ansvar for å vokte det store riksseglet. Embetsinnehaveren var en av riksembetsmennene. 

Det store riksseglet ble først tatt i bruk av Edvard bekjenneren, som satte rikskansleren til å vokte det. Fra Thomas Beckets tid ble rikskanslerembetet stadig viktigere, og embetsinnehaveren var ofte opptatt med annet. Han ble ofte sendt utenlands som ambassadør, og fordi det var vanlig å utnevne en biskop var han også opptatt med sine kirkelige plikter. Det var derfor ikke uvanlig av man gav seglet til en visekansler. 

Når det oppstod midlertidige vakanser i rikskanslerembetet begynte man å utnevne en seglvokter, slik at denne svært viktige oppgaven var ivaretatt. Etterhvert utviklet det seg til et fast embete. Utnevnelsen skjedde ganske enkelt gjennom overrekkelsen av seglet, og ikke ved et *[[letter patent]]* slik det var tilfelle med rikskansleren. Hans status ble endelig bestemt under Elizabeth I, da Nicholas Bacon satt i embetet. Det ble da lovfestet (5 Eliz. c. 18) at han skulle ha samme rang, jurisdiksjon, lovmessig status, skikker og privilegier som rikskansleren. Det ble vanlig at vokteren fikk tittelen rikskansler, og beholdt seglet i det embetet.

Den siste som ble utnevnt til embetet var Robert Henley, da Georg III tiltrådte i 1760.

## Se også
* Liste over rikskanslere i Storbritannia (omfatter også seglvoktere)

## Referanser
.cn

**.cn** er Folkerepublikken Kinas nasjonale toppnivådomene (ccTLD) for Internett.

Administrasjonen av domenenavn i Kina gjøres gjennom en avdeling av Departementet for Informasjonsindustri. Dette departementet fører tilsyn med alt fra telekommunikasjoner til kringkasting, omtrent som FCC i USA.  Registreringsenheten vedlikeholdes av China Internet Network Information Center (CNNIC).  De faktiske registreringene gjøres gjennom kommersielle registrarer i likhet med i andre deler av verden.  Neulevel har inngått et partnerskap med CNNIC for å markedsføre **.cn** utenfor Kina.

## Registrering

Som i de fleste andre land kan folk registrere domenenavn på andre nivå. Det finnes imidlertid forhåndsbestemte domener for visse typer organisasjoner og geografiske beliggenheter. Tredjenivå registreringer var tilgjengelige før registreringer på andre nivå ble tilgjengelig i 2004, og tredjenivås registranter ble gitt førstevalget på å få sitt navn på andre nivå da dette ble åpnet.

### Generiske andrenivå domener

* .**ac.cn** : Akademiske eller vitenskapelige forskningsinstitusjoner
* .**com.cn** : Kommersielle selskaper
* .**edu.cn** : Utdannelsesinstitusjoner
* .**gov.cn** : Regjeringen
* .**net.cn** : Internett-orienterte organisasjoner
* .**org.cn** : Organisasjoner

### Provinsenes andrenivå domener

* .**ah.cn** : Anhui
* .**bj.cn** : Beijing
* .**cq.cn** : Chongqing
* .**fj.cn** : Fujian
* .**gd.cn** : Guangdong
* .**gs.cn** : Gansu
* .**gz.cn** : Guizhou
* .**gx.cn** : Guangxi
* .**ha.cn** : Hainan
* .**hb.cn** : Hebei
* .**he.cn** : Henan
* .**hi.cn** : Hubei
* .**hl.cn** : Heilongjiang
* .**hn.cn** : Hunan
* .**jl.cn** : Jilin
* .**js.cn** : Jiangsu
* .**jx.cn** : Jiangxi
* .**ln.cn** : Liaoning
* .**nm.cn** : Indre Mongolia
* .**nx.cn** : Ningxia
* .**qh.cn** : Qinghai
* .**sc.cn** : Sichuan
* .**sd.cn** : Shandong
* .**sh.cn** : Shanghai
* .**sn.cn** : Shaanxi
* .**sx.cn** : Shanxi
* .**tj.cn** : Tianjin
* .**xj.cn** : Xinjiang
* .**xz.cn** : Xizang
* .**yn.cn** : Yunnan
* .**zj.cn** : Zhejiang

### Domenenavn med kinesiske tegn

Domenenavn med kinesiske skrifttegn kan også registreres på andre nivå under .cn toppnivådomenet.

Videre så foreslår CNNIC også kinesiske domenenavn i .公司 (.com på kinesisk), .网络 (.net på kinesisk) og .中国 (.kina på kinesisk). Imidlertid så er dette alternative registreringssystemet ikke anerkjent av ICANN og er bare tilgjengelig via innenlandske registrarer.

## Se også
* Domenenavn
* Landskoder (internett)
* Toppnivådomene
* .hk
* .mo
* .tw

## Eksterne lenker
* IANA .cn whois informasjon 
* CNNIC
* Liste over Neulevel accrediterte registrarer
* Kinesisk domenenavnregistrering 
* Departementet for informasjonsindustri
Waterford Harbour

**Waterford Harbour** (irsk: *Loch Dá Chaoch / Cuan Phort Láirge*) er en naturlig havn på øya Irlands sørlige Atlanterhavskyst. Havnen ligger i munningen av «de tre søstre», tre elver, Barrow, Nore og Suir, renner ut havet. Havnen ligger i grevskapet Waterford i Irland, og byen Waterford ligger ved Suirs munning innerst i innløpet. Havnen er navigerbart for frakt til både Waterford og New Ross. Havnen i Waterford er i stand til å ta imot fartøyer opp til 32 000 tonn dvt. Den skiller grevskapet Waterford fra grevskapet Wexford på østsiden av elvemunningen.

På østsiden av havneinnløpet ligger neset Hook Head. Berggrunnen bestående av gammel rød sandstein og kalkstein ble brukt i århundrer til å lage kvernsteiner. Dunmore East (irsk: *Dún Mór*, «stor festning»), turiststed og fiskelandsby ligger på vestsiden av Waterford Harbour. Området Dunmore East ble på irsk omtalt som *Gáll Tír*, «de fremmedes land», et vitnemål om norrøne nordboere og vikinger som bosatte seg i området. Byen Waterford har gitt navn til havnen, og byens stedsnavn er avledet fra norrønt, *Veðrafjǫrðr*.

## Referanser
Lawrence Booth

**Lawrence Booth** (født ca. 1420, død 19. mai 1480) var erkebiskop av York og vokter av det store riksseglet i England.

## Liv og virke
### Bakgrunn
Lawrence Booth var uekte sønn av John Booth, lord of the manor av Barton nær Eccles i Lancashire, og halvbror av Robert Booth.

Han studerte jus, både kirkerett og sivilrett, ved Pembroke Hall i Cambridge, og tok en lisensiatgrad der.

### Karriere
I 1450 ble han *master* ved kollegiet, en post han hadde resten av livet. Han ble senere også kansler for universitetet. Mens han bodde i Cambridge startet han en bevegelse for å få opprettet læresteder for humaniora og sivilrett.

Etter at han forlot Cambridge fikk han en rask stigning i karrieren. I 1449 ble han prebendar ved St. Pauls katedral, og 2. november 1456 ble han dekan ved katedralen. Han var også prebendar i York og Lichfield.

Booth var også aktiv utenfor kirken. Han ble kansler for Margaret av Anjou, og omkring 1456 ble han lordseglsbevarer. Samme år, den 28. januar, ble han utnevnt til en av Edward av Westminsters privatlærere og verger.

### Biskop
15. september 1456 ble han utnevnt til biskop av Durham. Dette var et viktig bispesete, og siden det var et palatinat også en viktig sekulær post.

Selv om han stod på huset Lancasters side, tilpasset han seg etter Henrik VIs fall raskt til de nye realitetene. Han mistet en periode kontroll over bispedømmet Durham, men ble i 1464 gjeninnsatt etter å ha formelt underkastet seg Edvard IV. Etter dette tok han aktivt del i Edvards regjering, og 27. juli 1473 ble han utnevnt til vokter av det store riksseglet.

### Erkebiskop
I 1476 ble han utnevnt til erkebiskop av York. Hans halvbror, William Booth hadde hatt samme embete 1452&ndash;1464. Lawrence Booth satt som erkebiskop til sin død i 1480, og ble gravlagt ved siden sin bror i kollegiekirken i Southwell, som de begge hadde gitt betydelige summer til.

## Episkopalgenealogi
Hans episkopalgenealogi er:
* Kardinal Henry Beaufort (1374-1447)
* Biskop Robert Gilbert (?-1448) * bispeviet 1436 
* Erkebiskop William Booth (? -1464) *1447
* Erkebiskop *Lawrence Booth* (1420-1480) *1457

## Referanser


## Litteratur
* 
* 
* 
* 
* 
* 
* 
* 
* 
*
Petzl

**Petzl** er et fransk firma som produserer klatreutstyr (både for sportsklatring og industriklatring), utstyr for ferdsel i canyoner og huler, hodelykter, samt redningsutstyr for utsatt landskap. Firmaet ble grunnlagt midt på 70-tallet av Fernand Petzl.

Petzl er kjent for høykvalitets utstyr som Grigri'en som er en selvlåsende taubrems for sikring av klatrere.

Petzl var blant annet først ute sammen med HDS Systems med å bruke lysdioder (LED) i hodelyktene sine, noe som gjør lyktene mye mer effektive, og lar batteriet vare lengre. Dette var i år 2000 og siden har mange andre firmaer adoptert teknologien.

## Referanser


## Eksterne lenker
*
.si

**.si** er Slovenias nasjonale toppnivådomene (ccTLD) for Internett. Det administreres av ARNES (Academic and Research Network of Slovenia).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .si whois informasjon 
* ARNES.
Ratt (band)

**Ratt** er et glam metal-band fra San Diego, USA som fikk en stor hit med singelen «Round and Round» fra debutalbumet *Out of the Cellar* (1984) og fulgte opp med flere storselgere i løpet av 1980-tallet. Bandet ga ut sitt siste album i 2010. Siden gitarist Warren DeMartini forlot bandet i 2014, har det vært strid om retten til bandnavnet som varemerke.

## Albumdiskografi
**Out of the Cellar* (1984)
**Invasion of Your Privacy* (1985)
**Dancing Undercover* (1986)
**Reach for the Sky* (1988)
**Detonator* (1990)
**Collage* (1997)
**Ratt* (1999)
**Infestation* (2010)

## Medlemmer på siste utgivelse
*Stephen Pearcy – vokal
*Warren DeMartini – gitar
*Carlos Cavazo – gitar
*Robbie Crane – bass
*Bobby Blotzer – trommer

## Referanser


## Eksterne lenker
* 
* Ratt på MySpace
* 
* 
*
.qa

**.qa** er Qatars nasjonale toppnivådomene (ccTLD) for Internett.

Domenet blir en del brukt i Qatar, hovedsakelig for regjeringens nettsteder og diverse andre ikke-kommersielle nettsteder.

## Registrering
Registrering er på tredje nivå, under diverse kategoriserte subdomener på andre nivå, som:
* **com.qa**
* **org.qa**
* **net.qa**
* **edu.qa**
* **gov.qa**
Registrering direkte på andre nivå er for tiden ikke mulig, men planlegges implementert i nær fremtid. I henhold til det offisielle nettstedet er personlig oppmøte på Q-Tels kontor den eneste mulige registreringsmetoden.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .qa whois informasjon 
* Qatar Telecom (Qtel)
Downey (California)

**Downey** er en by sørøst i delstaten California i USA. Byen ble grunnlagt på 1800-tallet og ved folketellingen i 2000 hadde Downey 107&nbsp;323 innbyggere. Før spanjolene kom til området, var det bebodd av Tongva-folket, et av de innfødte amerikanske folkeslagene. Downey er oppkalt etter borgerkrig-guvernøren John Gately Downey fra California.

## Trivia
*Verdens eldste gjenværende McDonald's restaurant ligger i Downey. Restauranten ble bygget i 1953 og var den fjerde McDonald's restauranten bygget.
*Verdens første Taco Bell restaurant ble åpnet av Glen Bell i Downey 21. mars 1962
* James Hetfield, vokalist i Metallica, kommer fra Downey. 

## Referanser


## Eksterne lenker
*
Tom Vraalsen

**Tom Eric Vraalsen** (1936–2021) var en norsk diplomat og politiker (Sp). Han var bistandsminister i Syse-regjeringen 1989–1990. 

Etter Oslo handelsgymnasium gikk han på Handelshøjskolen i Århus og gjennomførte deretter Utenriksdepartementets aspirantkurs 1960-1961. Fra 1961 tjenestegjorde han i Utenriksdepartementet og ved ambassadene i Beijing, Kairo, Manila og Jakarta. Han var ministerråd ved den norske FN-delegasjonen i New York 1975–1979, spesialrådgiver i Utenriksdepartementets politiske avdeling 1981–1982 og Norges faste representant ved FN i New York 1982–1989.

Han var formann i Oslo Senterparti 1978-1980 og bistandsminister i Syse-regjeringen 1989-1990.

Vraalsen hadde permisjon fra Utenriksdepartementet som direktør for samfunnskontakt i Saga Petroleum 1991–1992. Deretter var han FNs generalsekretærs personlige utsending til Sør-Afrika i 1992 og Norges ambassadør i London 1994–1996, Washington, D.C. 1996–2001 og Helsingfors 2001–2003. Han hadde også oppdraget som FNs spesialutsending for Sudan 1998–2004 og var en viktig megler i Darfur-konflikten.

Vraalsen ble utnevnt til kommandør av St. Olavs Orden i 1987 og storkorsridder av Royal Victorian Order i 1994. Han var æresdoktor ved amerikanske Augustana College og Luther College.

Han vokste opp på Frogner i Oslo som sønn av Arne Vraalsen, direktør i Sørensen & Lies Kulkompani, og hustru Franciska Andresen. 

Han var gift med Viebecke Vraalsen (født Strøm), tidligere rådgiver i Utenriksdepartementet. Tom Vraalsen hadde sønnen Arne Vraalsen, grunnlegger av plastindustrikonsernet Polimoon, fra et tidligere ekteskap.

## Referanser


## Eksterne lenker
* Tom Eric Vraalsen - Store norske leksikon
*
.mo

**.mo** er Macaos nasjonale toppnivådomene (ccTLD) for internett.

## Registrering
Registrering på andre nivå er bare tilgjengelig for registranter som tidligere hadde registrert samme navn på et tredjenivå domene. Registrering på tredje nivå gjøres under et av disse subdomenene på andre nivå:
* **.com.mo** – Kommersielle selskaper
* **.edu.mo** – Utdannelsesinstitusjoner
* **.gov.mo** – Regjeringen
* **.net.mo** – Nettverkstjenesteleverandører
* **.org.mo** – Non-profit organisasjoner

## Se også
* .cn
* .hk
* .tw
* Domenenavn
* Landskoder (internett)
* Toppnivådomene

## Eksterne lenker
* IANA .mo whois informasjon
Lloyd Grant

**Lloyd Grant** er en jamaicansk musiker som er mest kjent for å ha bidratt som gitarist i Metallica. 

Grant var involvert en kort periode i 1981, og bidro med en solo på sangen «Hit the Lights» fra demoplaten «No Life 'Til Leather» som var Metallicas første studioinnspilling. Sammen med James Hetfield, Lars Ulrich og Ron McGovney var han en del av den første (midlertidige) Metallica-besetningen. Han ble erstattet da Dave Mustaine kom inn som fast medlem i 1982.

## Eksterne lenker
* 
*
Loop Head

**Loop Head** er et nes på vestkysten av øya Irland. Det ligger rett nord for fjorden som utgjør elven Shannons estuar, i grevskapet Clare i Irland. 

Loop Head er godt synlig i terrenget takket være et stort fyrtårn og en stor LORAN mast.
.mz

**.mz** er Mosambiks nasjonale toppnivådomene (ccTLD) for internett. 

## Registrering
Registreringer gjøres på tredje nivå under disse kategoriene på andre nivå:
* **co.mz**
* **org.mz**
* **gov.mz**
* **edu.mz**
For å kunne registrere domener på .mz kreves at man har operative navneservere og bona fide til hensikt å bruke domenet.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mz whois informasjon 
* .mz domenenavn søknadsskjema
Autarki

**Autarki** (fra *autarkeia*, «uavhengighet; nøysomhet», sammensatt av *autos*, «selv» + *arkein*, «styre, herske, regjere/være i stand til, være tilstrekkelig») er en egenskap der en er fullstendig selvforsynt. Innen økonomi gjelder dette land som isolerer seg økonomisk, og forsøker å gjøre seg uavhengig av andre land. Et fullstendig autarki foreligger når et land er helt uavhengig av andre land, og helt isolert økonomisk.

Tilhengere av autarki har argumentert for nasjonal selvforsyning for å redusere utenlandsk økonomisk, politisk og kulturell påvirkning, samt for å fremme internasjonal fred. Økonomer støtter generelt frihandel. Det er bred enighet blant økonomer om at proteksjonisme har en negativ effekt på økonomisk vekst og økonomisk velferd mens frihandel og reduksjon av handelsbarrierer har en positiv effekt på økonomisk vekst og økonomisk stabilitet.

Autarki kan være en politikk for en stat eller en annen type enhet når den søker å være selvforsynt som helhet, men den kan også begrenses til et snevert felt, for eksempel besittelse av et svært viktig råmateriale. Noen land har en politikk med autarki med hensyn til matvarer (som Sør-Korea) og vann av nasjonale sikkerhetshensyn. Autarki kan skyldes økonomisk isolasjon eller fra ytre omstendigheter der en stat eller annen enhet går tilbake til lokalisert produksjon når den mangler valuta eller overskuddsproduksjon for å handle med omverdenen.

## Referanser
.gb

**.gb** er et reservert nasjonalt toppnivådomene (ccTLD) for Internett for Storbritannia. Det ble introdusert på samme tid som Storbritannias andre toppnivådomene (.uk), men det ble aldri mye brukt, og ettersom det ikke lenger er mulig å registrere under dette domenet har det falt ut av bruk.

Regelen i domenenavnsystemet er at et toppnivådomene for et land utledes av den korresponderende tobokstavkoden i ISO 3166-1-listen. I henhold til dette er GB den korrekte koden for Storbritannia, og av den grunn ble toppnivådomenet .gb delegert.

Det tidligere eksisterende navneregistreringssystemet JANET NRS hadde brukt «UK» som landskode, så Storbritannia søkte til Jon Postel fra IANA om også å få tildelt TLDen .uk. Dette ble innvilget, og alle domenenavnene i landet er nå utstedt som .uk i stedet for .gb.

.gb ble brukt i mange år, hovedsakelig av institusjoner tilknyttet Storbritannias regjering, samt kommersielle e-mail tjenester som benyttet X.400-basert e-mail infrastruktur. Dette forenklet oversettelsen mellom DNS domener og X.400 adresser, som brukte "GB" som landskode.http://www.nsrc.org/codes/bymap/notes.html

Ettersom X.400 e-mail opphørte og ettersom IANA's generelle mål var en TLD per land, falt bruken av .gb. Domenet eksisterer fortsatt, men er ikke åpen for registrering av nye subdomener.

Et .gb subdomene eksisterer fremdeles i DNS-en (per 2006): *dra.hmg.gb*, som tilhører regjeringens tidligere Defence Research Agency. Domenet er imidlertid ikke lenger i bruk.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gb whois informasjon 
* UKERNA nettsted
* www.dra.hmg.gb (Siste tilgjengelige kopi av www.dra.hmg.gb i «the Internet Archive»)
Salteeøyene

**Salteeøyene** (irsk: *Oileán an tSalainn*; norrønt: *Saltey*) er to små øyer i Atlanterhavet sør for øya Irland. Øyene tilhører republikken Irland og ligger omtrent fem kilometer fra kysten av grevskapet Wexford. Den største øya (*Great Saltee*) er på 89 hektar, den minste (*Little Saltee*) er på 40 hektar. Til sammen dekker øyene et område på 1,2 km2. Øyene har vært ubebodde siden begynnelsen av 1900-tallet, og har vært i privat eie av familien Neale siden 1943.

Camping på øyene er ikke tillatt, og besøkende har bare adgang mellom klokken 11 og 16.30. Det går skyssbåt fra landsbyen Kilmore Quay på fastlandet. De to øyene utgjør et av Irlands største friområder for fugl. 

## Beskyttet status
  
Øyene er en yngleplass for mange forskjellige slags sjøfugl som holder til her, blant annet havsule, storskarv, lunde, alke og lomvi. Havert (gråsel) finnes også til på øyene. Et område som omgir begge øyene og strekker seg omtrent 500 m utenfor kysten, ble gitt status som et særskilt verneområde for å beskytte fuglenes habitat. Øyene er også i sentrum av et relatert spesialområde for bevaring oppkalt etter dem, og strekker seg til fastlandskysten øst for Kilmore Quay i grevskapet Wexford.

Bevaringsområdet tar spesifikt for seg: gjørme- og sandflatene på fastlandskysten, så vel som de som omgir de sider som vender mot fastlandet av Little Saltee; store grunne viker og bukter vest for en tenkt linje som forbinder Kilmore Quay og Great Saltee; skjær i hele området; de vegeterte sjøklippene som omgir begge øyene; havgrotter langs sørkysten av Great Saltee og hele området som et habitat for havert med spesifikk referanse til begge øyene som viktige steder, også for avl, sammen med noen områder lenger ute også av interesse som myte- og rasteplasser.

## Geologi
Øyene er basert på førkambrisk grunnfjell mellom 600 millioner og 2 milliarder år gammelt. Det høyeste punktet i Salteeøyene er den sørlige toppen på Great Saltee på 60 meter. Vannet rundt øyene kan være forrædersk, derfor er området kjent som «Kirkegården for tusen skip og øyene er deres gravsteiner.»

## Bilder

Fil:Puffin Peace.jpg|Lundefugl
Fil:Saltee Islands flag.png|Uoffisielle flagget til Salteeøyene fra 1943 av Michael Neale
Fil:Sunny Saltees - geograph.org.uk - 1908301.jpg|Bukt på Salteeøyene
Fil:Makeston Rock - geograph.org.uk - 1908352.jpg|Makeston Rock


## Referanser


## Litteratur
* Colfer, Eoin (2007): *Airman*, Hyperion, ISBN 1-4231-0750-0. Roman med handling fra Salteeøyene.
* Deane, Campbell Douglas (1974): «On the wild island kingdom of Great Saltee», *Belfast News Letter*. 7. desember.
* Moran, Jo (1980): «Kings of the Great Saltee», *The Countryman Winter*, 1979/80, Vol 84, s. 85-91

## Eksterne lenker

* Offisielt nettsted for Salteeøyene
Chaussé

**Chaussé** eller **chausse** ble tidligere brukt som betegnelse på en bred landevei med solid, forholdsvis fast og støvfritt dekke og med grøfter på sidene. Chausseer var hovedlandeveier med befestelse eller fundament, såkalt chaussering, av grus- eller skjærvemakadamisering, eller med chaussé-brolegning av 8-10 cm firkantet stein. 

## Etymologi og historikk
Ordet kommer fra fransk *chaussée* og uttales *sjåsé*. Ordet er avledet fra *chaux* eller latin *calx*, «kalk», og betyr egentlig «brolagt (eller fylt) med kalkstein». Chausse har samme opphav som det engelske *causeway*, en opphøyd, ofte brolagt gangsti eller vei over for eksempel våte områder. *Chaussée* kan på  fransk bety både «dam», «demning», «oppbygd vei» (særlig over myrlende), «kjørebane» og «langstrakt undervannskjær». Ordet inngår også i en lang rekke veinavn.

Ordet chausse brukes i Norge blant annet i gate- og veinavn som Ullernchausseen og Ljabruchausséen i Oslo og i stien *Berges chaussé* opp til Skagastølstindene i Jotunheimen.

Chausseer ble opprinnelig bygd av romerne i Gallia som steinbelagte diker og veifyllinger over våtmarker. Chaussé-betegnelsen ble vanlig fra rundt 1750 i Frankrike, et land som da var ledende innen veibygging i Europa. Mosseveien ut av Oslo ble påbegynt tidlig i Chausse-perioden.

## Referanser


## Se også
*Vei
*Makadamisering
*Brolegning

## Eksterne lenker
* Oppslagsordet «Chausse» i ''Salmonsens koversationsleksikon'' fra 1915-1930 (på dansk)
* Oppslagsordet «Chaussé» i ''Nordisk famlijebok'' fra 1906 (på svensk)
* Oppslagsordet «Chaussé» i ''Ordbog over det danske sprog 1700-1950'' (på dansk)
Pye Records

**Pye Records** var et britisk plateselskap. Pyes mest kjente artister var Lonnie Donegan (1956–69), Petula Clark (1957–71) og The Kinks (1964–71). Selskapet byttet navn i 1980 men tok navnet tilbake i 2006.

The Pye Company solgte opprinnelig TV- og radioapparater. Selskapet kjøpte opp Nixa Records i 1953 og havnet dermed i platebransjen. I 1955 kjøpte selskapet opp Polygon Records, et selskap  Petula Clarks far hadde opprettet for å få kontroll over distribusjonen av sine plater. Dermed oppsto Pye Nixa Records. I 1959 ble navnet endret til Pye Records, og ATV eide 50% av selskapet. ATV kjøpte opp de resterende aksjene i 1966.

To underavdelinger oppsto, Pye Golden Guinea Records og Piccadilly Records. I 1970 lanserte Pye folk, jazz, blues og progressive artister på Dawn Records, og den mest kjente artisten der var Mungo Jerry. 

Da navnerettighetene opphørte i 1980, endret selskapet navn til PRT Records. Katalogen havnet da i eie hos Castle Communications.

I 1958 ble Pye International Records startet. Selskapet distribuerte mange amerikanske etiketter, inkludert Chess Records, A&M Records, Kama Sutra Records, Colpix Records, Buddah Records, og King Records i Storbritannia.

I 1960 lanserte Pye sin lavbudsjett-etikett Marble Arch som relanserte en rekke tidligere Pye-utgivelser.

I juli 2006 ble Pye reaktivert av Sanctuary for å utgi «indie» pop og «alternative» artister.

## Kjente artister på  Pye Records
* Lonnie Donegan (1956–1969)
* Petula Clark (1957–1971).
* Joan Regan (1960–1961)
* Donovan (1965–1971)
* Sandie Shaw (1964–1972)
* The Kinks (1964–1971)
* The Searchers (1963–1967)
* The Honeycombs (1964–1965)
* The Ivy League (1965–1966)
* David Bowie (1965–1966)
* Status Quo (1968–1971)
* Mungo Jerry (1970–1974)
* Brotherhood of Man (1976–1978)
* The Real Thing (1976–1979)
* Kenny Ball and his Jazzmen
* Chris Barber's jazzband
Myoglossata

* Neopseustidae
* Neolepidoptera

**Myoglossata** er en gruppe av sommerfugler som omfatter alle utenom noen artsfattige, primitive familier. Navnet betyr «muskeltungede», og deres viktigste fellestrekk er at de har en velutviklet sugesnabel med tilhørende muskler, som ligger opprullet i hvile, men kan rettes ut ved muskelkraft. Myoglossata omfatter to grupper av svært ulik størrelse: den artsfattige familien Neopseustidae og gruppen Neolepidoptera, som omfatter nesten alle sommerfuglene.

## Eksterne lenker
*
Philippe

**Philippe** er en opprinnelig fransk variant av mannsnavnet Philip, som har opprinnelse i det greske *Philippos* som betyr «hestevenn».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Philippe Fix (1937–), fransk forfatter og illustratør, kjent for barnebøkene om Serafin
* Philippe Starck (1949–), fransk produktdesigner
* Philippe av Belgia (1960-), konge av Belgia

## Referanser


## Eksterne lenker
*
Eyvind Wahlen

**Eyvind Olsen** (født 27. januar 1940 i Kristiansund) er en norsk jazzmusiker (slagverk).

Han vokste opp i Kristiansund, flyttet til Sandefjord i 1959 og deretter til København for å studere ved Kunsthåndværkerskolen 1961–1964. Han har bodd i Oslo siden 1965 og inngikk i den lille gruppen som i 1967 startet en jazzklubb på Studentbyen på Sogn. Han spilte etterhvert i en rekke ensembler, blant annet med Svein Finnerud trio, Universitetets storband og Radiostorbandet. Han hadde et langvarig samarbeid med Bjarne Nerem, Kristian Bergheim og Harald Bergersen. Han spilte med Tenor Gladness og Paul Weeden.  Olsen spilte på utgivelser med Totti Bergh (1996), Eivin Sannes/Inge Stangvik (1997) og Hilde Hefte (1998). I 1983 mottok han *Malla-prisen* ved Amalienborg Jazzhus sitt jubileum.

Siden 2000 har han spilt med Tore Sandnæs, Egil Kapstad, Terje Venaas og Erik Amundsen.
Han medvirket på utgivelser med Ola Calmeyer
Louis Stewart (*Core business*, 2004).

Fra 1990-tallet har han vært med i kretsen av musikere som startet interesseorganisasjonen *Oslo Jazzforum* som i samarbeid med jazz- og utestedet *Herr Nilsen* regelmessig  arrangerer jazzkonserter.

Han endret navn til Eyvind Olsen Wahlen i 2005.

## Referanser


## Eksterne lenker
* Eyvind Wahlen - Store norske leksikon
* Eyvind Olsen Wahlens kvartett -jazznorge.no
Cheng Hao

**Cheng Hao** (kinesisk: 程顥; født 1032 i Yichuan ved Luoyang i Henan i Kina, død 1085 i Henan) var sammen med sin bror Cheng Yi med på å omdanne det som skulle bli kalt neokonfucianismen til en egen skole innen konfucianismen under Song-dynastiets Kina.

Cheng Hao studerte buddhismen, daoismen og så konfucianismen. Etter at han ble oppsagt fra sin post i det offentlige embedsverk fordi han var motstander av Wang Anshis reformer, sluttet han seg til sin bror i Henan, og der samlet de en disippelskare rundt seg. Brødrene bygde sine filosofier rundt begrepet *[[li (neokonfucianisme)|li]]* (= grunnleggende sannheter, prinsipper). Cheng Hao la mer vekt på rolig introspeksjon mens Cheng Yi la vekten på granskning av universets myriader av ting og på aktiv deltagelse i samfunnslivet. 

Dermed ble Cheng Hao og Cheng Yi eksponenter for hver sin retning som skulle utvikle seg til forskjellige skoler innen neokonfucianismen. Cheng Haos «idealisme» ble fortsatt utviklet av Lu Xiangshan og Wang Yangming, og Cheng Yis «realisme» ble videreutviklet av Zhu Xi.

## Referanser
Vladimir (navn)

**Vladimir** er et mannsnavn dannet av det slaviske ordleddet *volod* «herske» el «prins», og *mir* «fred» evt *mer* «berømt».

*Vladimír* er en tsjekkisk og slovakisk variant av navnet.

## Utbredelse
Vladimir er et svært vanlig mannsnavn i Russland og Estland. Vladimir (armensk ՎԼԱԴԻՄԻՐ) er også vanlig i Armenia.

|}

## Kjente personer med navnet
Personene i listen er ordnet kronologisk etter fødselsår.
* Vladimir Lenin (1870–1924) russisk politiker, leder av Sovjetunionen 1917–1924
* Vladimir Vysotskij (1938–1980), russisk sanger, poet og skuespiller
* Vladimir Oravsky (1947–), svensk forfatter, manusforfatter og oversetter 
* Vladimir Putin (1952–), russisk politiker, Russlands andre president
* Vladimir Smirnov (1964–), tidligere kasakhstansk langrennsløper
* Vladimir Klitsjko (f. 1976), ukrainsk bokser

## Referanser


## Eksterne lenker
*
Neolepidoptera

* Exoporia
* Heteroneura

**Neolepidoptera** ("de nye skjellvingene") er en gruppe av sommerfugler som omfatter alle utenom noen få artsfattige, primitive familier. Av de familiene som finnes i Norge er det bare kjevesommerfugler (Micropterigidae) og purpurmøll (Eriocraniidae) som ikke hører til Neolepidoptera. Neolepidoptera deles i to grupper, Exoporia og Heteroneura. Et viktig skille mellom disse er at for- og bakvingene er omtrent like på form hos Exoporia, vanligvis temmelig ulike hos Heteroneura. Videre kobles for- og bakvingene hos Exoporia sammen ved et utskudd (*jugum*) på bakvingen, hos Heteroneura ved et felt med små kroker (*frenulum*). De fleste Exoporia har tilbakedannede munndeler som voksne og tar ikke næring til seg. Av de familiene som finnes i Norge, hører familien rotetere (Hepialidae) til Exoporia, resten til Heteroneura.

## Eksterne lenker
*
Selvbefruktning

**Selvbefruktning** vil si at et individ av en organisme har både hannlige og hunnlige deler og også befrukter seg selv. Dette er noe som særlig finner sted blant visse plantearter.
Chris Lee

**Kristoffer Lie** (født 1982), kjent under artistnavnet **Chris Lee**, er en norsk hiphop-artist fra Slependen i Bærum. Han var opprinnelig kjent for måten han kombinerte hiphop med akustiske elementer, og han både synger, rapper og spiller gitar. Nyere materiale er langt mer elektronisk og synthbasert og grenser til tider mer mot pop enn hiphop. Han har i en årrekke vært affiliert med hiphop-kollektivet International Loose Cannons fra Oakland, California, og har tilbrakt store deler av karrièren på USAs vestkyst.

Hans første singel, «Crawl Back», ble uventet listet på NRK Petre over en lang periode våren 2006. Flere vil nok derimot kjenne ham fra låten «Nightlife» som var listet på en rekke radiostasjoner, samt ofte spilt på ZTV, The Voice og en av de mest spilte videoene på NRK Svisj vinteren 2006/2007. Hans debutalbum *[[Worry No]]* ble gitt ut 21. januar 2008 på Oslo Records/Bonnier Amigo og ble nominert til Spellemannprisen 2008 i kategorien hiphop.

I februar 2009 returnerte Chris Lee med singelen «Monkey», men det var først da remixen med Joddski og OnklP ble sluppet i april at publikum fikk øynene opp. Remixen var en av de mest spilte låtene på blant annet NRK Petre, NRK mP3 og The Voice våren/sommeren 2009, og tilbrakte fem uker på VG-lista med tiendeplass som beste plassering. Som et resultat av denne suksessen ble han invitert til å opptre på VG Topp 20-showet på Rådhusplassen og var med på hele VG Topp 20-turneen sommeren 2009. Singelen solgte omsider til gull.

Oppfølgeralbumet *[[Love Ghost]]* ble lansert 9. november 2009 på Oslo Records/Bonnier Amigo. I tillegg til Monkey inneholdt albumet singlene «Talk to the Hand» og «Drunk Dialer», som nådde henholdsvis andre og niendeplass på VG-lista. Albumet kom også inn på VG-lista med 30.-plass den uken den ble lansert. Albumet ble en kritikerfavoritt og havnet på Aftenposten og Dagbladets lister over årets beste album i desember 2009. Albumet ble i tillegg nominert til Spellemannprisen 2009 i klassen for hiphop. 

Chris Lee er også vokalist og rapper i trioen Grifter City med Jamie Way og Dan Bruce fra Oakland, California.

## Diskografi
### Album
* *[[Worry No]]* (2008)
* *[[Love Ghost]]* (2009)

### Singler
* *[[Crawl Back]]* (2006)
* *[[Nightlife]]* (2006)
* *[[On Me]]* (2007)
* *[[Weak]]* (2007)
* *[[Worry No]]* (2008)
* *[[Monkey]]* (februar 2009)
* *[[Monkey Remix]]* (april 2009)
* *[[Talk To The Hand]]* (september 2009)
* *[[Drunk Dialer]]* (desember 2009)

## Eksterne lenker
* Chris Lee på MySpace
*
Chen Hongmou

**Chen Hongmou** (kinesisk: 陳宏謀; pinyin: *Chén Hóngmóu*; Wade–Giles: *Ch'en Hungmou*, født 10. oktober 1696 i Lingui i Guangxi i Kina, død 14. juli 1771) var en kinesisk mandarin og filosof som ofte fremholdes som bilde på den gode embedsmann i Qing-dynastiet. 

Slekten hans var kommet fra Chenzhou i Hunan sent under Ming-dynastiet. Chen var den mandarin som tjenestegjorte lengst i hele Qing-tiden og han var en av dem som hadde tjenestegjort på flest poster. 

Chen så på seg selv som en disippel av Zhu Xi, men fordømte ellers forskjellige former for intellektuell partitenkning. Hans essays var svært  progressive for sin tid – han gikk inn for at utdanning måtte være tilgjengelig for alle, og var blant de første filosofer som klart gav uttrykk for at dette også måtte gjelde kvinner og dessuten medlemmer av de ikke-kinesiske stammer. 

## Referanser


## Litteratur
*Rowe, William T.: *Saving the World: Chen Hongmou and Elite Consciousness in Eighteenth-Century China.* Stanford, CA: Stanford University Press, 2001. ISBN 0804737355.